12. ฐานะการเงินและผลการดำเนินงาน

12.1 งบการเงิน

12.1.1 ผู้สอบบัญชีและนโยบายบัญชีที่สำคัญ

ผู้สอบบัญชีสำหรับงบการเงินของบริษัทฯ ในปี 2544 คือ นางสุวิมล กฤตยาเกียรณ์
ผู้สอบบัญชีรับอนุญาติเลขที่ 2982 สำนักงานสอบบัญชี ดี ไอ เอ

สรุปรายงานการตรวจสอบของผู้ตรวจสอบบัญชี มีดังนี้

รายงานของผู้สอบบัญชี ปี 2544 ตรวจสอบโดย สำนักงานสอบบัญชี ดี ไอ เอ
ได้แสดงความเห็นในรายงานผู้สอบบัญชีว่า

“ข้าพเจ้าได้ตรวจสอบงบดุล ณ วันที่ 31 ธันวาคม 2544 และ 2543 งบกำไรขาดทุน
งบแสดงการเปลี่ยนแปลงในส่วนของผู้ถือหุ้น งบกำไรสะสม และงบกระแสเงินสด
สำหรับปีสิ้นสุดวันเดียวกันของแต่ละปีของบริษัท สยามเจเนอรัลแฟคตอริ่ง จำกัด (มหาชน)
ซึ่งผู้บริหารของกิจการเป็นผู้รับผิดชอบต่อความ ถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบข้าพเจ้า

ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไป
ซึ่งกำหนดให้ข้าพเจ้าต้องวางแผนและปฏิบัติงาน
เพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อ
ข้อเท็จจริงอันเป็นสาระสำคัญหรือไม่
การตรวจสอบรวมถึงการใช้การทดสอบหลักฐานประกอบรายการ
ทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และการประมาณการเกี่ยวกับรายการทางการเงินที่เป็นสาระสำคัญ
ซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

ข้าพเจ้าเห็นว่างบการเงินข้างต้นนี้แสดงฐานะการเงิน ณ วันที่ 31 ธันวาคม 2544 และ 2543
ผลการดำเนินงาน และกระแสเงินสด สำหรับปีสิ้นสุดวันเดียวกันของแต่ละปีของบริษัท
สยามเจเนอรัลแฟคตอริ่ง จำกัด (มหาชน)
โดยถูกต้องตามที่ควรในสาระสำคัญตามหลักการบัญชีที่รับรองทั่วไป”

  นโยบายการบัญชีที่สำคัญ

1. การบันทึกรายได้และค่าใช้จ่าย

-   บริษัทฯ รับรู้รายได้ดอกเบี้ยจากการซื้อสิทธิเรียกร้อง จากการให้เช่าทรัพย์สิน
    จากสินเชื่อสินค้าคงคลัง
    ตามเกณฑ์สัดส่วนของเวลาและจะหยุดรับรู้รายได้เมื่อลูกหนี้ผิดนัดชำระหนี้เกินกว่าหกเดือน
    โดยจะรับรู้รายได้ตามเกณฑ์เงินสด

-   รายได้ค่าธรรมเนียมและบริการ บันทึกตามเกณฑ์ค้างรับ

-   ดอกเบี้ยรับรู้เป็นรายได้ตามเกณฑ์สัดส่วนของเวลาโดยคำนึงถึงอัตราผลตอบแทนที่แท้จริงของสินทรัพย์

-   ค่าใช้จ่ายรับรู้ตามเกณฑ์ค้างจ่าย

  2. เงินสดและรายการเทียบเท่าเงินสด

เงินสดและรายการเทียบเท่าเงินสด หมายถึง เงินสด เงินฝากธนาคาร
และบริษัทการเงินที่ครบกำหนดภายใน 3 เดือน ซึ่งสุทธิจากเงินฝากธนาคาร
และบริษัทการเงินที่ติดภาระการค้ำประกัน

3. ลูกหนี้จากการให้เช่าทรัพย์สินทางการเงิน

บริษัทฯ
มีนโยบายบันทึกรายการให้เช่าทรัพย์สินระยะยาวตามวิธีเช่าทางการเงินสำหรับสัญญาเช่าซึ่งทำขึ้นและเข้าเงื่อนไขสัญญาเช่าทางการเงิน

4. ค่าเผื่อหนี้สงสัยจะสูญ

บริษัทฯ ตั้งค่าเผื่อหนี้สงสัยจะสูญเท่ากับจำนวนหนี้ที่คาดว่าจะเรียกเก็บไม่ได้จากลูกหนี้ทั้งหมด
ทั้งนี้โดยพิจารณาจากผลการเรียกเก็บหนี้ในอดีตควบคู่กับการวิเคราะห์ฐานะการเงินในปัจจุบันของลูกหนี้เป็นเกณฑ์

5. เงินลงทุน

เงินลงทุนทั่วไปแสดงด้วยราคาทุนปรับลดด้วยค่าเผื่อการด้อยค่าของเงินลงทุน
ผลขาดทุนจากการด้อยค่าถือเป็นค่าใช้จ่ายในงบกำไรขาดทุน

6. ที่ดิน อาคาร และอุปกรณ์

บริษัทฯ แสดงราคาสินทรัพย์ในราคาทุนหักด้วยค่าเสื่อมราคาสะสม

บริษัทฯ ตัดค่าเสื่อมราคาสินทรัพย์ โดยวิธีเส้นตรงตามอายุการใช้งานโดยประมาณของสินทรัพย์ ดังนี้

อาคาร 20 ปี

เครื่องตกแต่งและเครื่องใช้สำนักงาน 5 ปี

ยานพาหนะ 5 ปี

ทรัพย์สินให้เช่าดำเนินงาน ตัดค่าเสื่อมราคาโดยวิธีเส้นตรงตามอายุสัญญาเช่าของสินทรัพย์นั้น

สินทรัพย์รอการขายบันทึกบัญชีตามยอดคงเหลือสุทธิของบัญชีลูกหนี้ที่เกี่ยวข้องหรือราคาตลาด/ราคาประเมินของสินทรัพย์นั้นแล้วแต่ราคาใดจะต่ำกว่า

7. การด้อยค่าของสินทรัพย์

บริษัทฯ จะพิจารณาการด้อยค่าของสินทรัพย์ประเภท ที่ดิน อาคารและอุปกรณ์ เงินลงทุนและ

สินทรัพย์ไม่มีตัวตนต่าง ๆ
เมื่อมีข้อบ่งชี้ว่าราคาตามบัญชีของสินทรัพย์ดังกล่าวสูงกว่ามูลค่าที่คาดว่าจะได้รับคืน
โดยที่การประเมินจะพิจารณาแต่ละรายการหรือพิจารณาจากหน่วยสินทรัพย์ที่ก่อให้เกิดเงินสดแล้วแต่กรณี

ในกรณีที่ราคาตามบัญชีของสินทรัพย์สูงกว่ามูลค่าที่คาดว่าจะได้รับคืน บริษัทฯ
จะรับรู้ขาดทุนจากการด้อยค่าในงบกำไรขาดทุน และบริษัทฯ
จะบันทึกกลับรายการขาดทุนจากการด้อยค่าต่อเมื่อมีข้อบ่งชี้ว่าการด้อยค่าดังกล่าวไม่มีอยู่อีกต่อไปหรือยังคงมีอยู่แต่เป็นไปในทางที่ลดลง
โดยบันทึกในบัญชี “รายได้อื่น”

8. รายการบัญชีที่เป็นเงินตราต่างประเทศ

บริษัทฯ บันทึกรายการบัญชีที่เป็นเงินตราต่างประเทศเป็นเงินบาทด้วยอัตราแลกเปลี่ยน ณ
วันที่เกิดรายการหนี้สินที่เป็นเงินตราต่างประเทศที่คงเหลืออยู่ ณ
วันที่ในงบดุลได้แปลงค่าเป็นเงินบาทด้วยอัตราแลกเปลี่ยน ณ
วันสิ้นปีกำไรหรือขาดทุนจากการแปลงค่าบันทึกเป็นรายได้หรือค่าใช้จ่ายในการดำเนินงานของปี
ส่วนรายการที่คุ้มครองด้วยสัญญาซื้อเงินตราต่างประเทศล่วงหน้าแปลงค่าเป็นเงินบาทด้วยอัตรา
แลกเปลี่ยนล่วงหน้านั้น
ค่าธรรมเนียมที่เกิดจากการทำสัญญาซื้อเงินตราต่างประเทศล่วงหน้าตัดเป็นค่าใช้จ่ายตลอดอายุของสัญญาที่เกี่ยวข้อง

9. กำไร(ขาดทุน)ต่อหุ้นขั้นพื้นฐาน

กำไร(ขาดทุน)ต่อหุ้นที่แสดงไว้ในงบกำไรขาดทุนเป็นกำไรต่อหุ้นขั้นพื้นฐาน
ซึ่งคำนวณโดยการหารยอดกำไร(ขาดทุน)สุทธิสำหรับปี
ด้วยจำนวนหุ้นสามัญที่จำหน่ายและเรียกชำระแล้วถัวเฉลี่ยถ่วงน้ำหนักตามส่วนที่เรียกชำระกำไร(ขาดทุน)ต่อหุ้นปรับลด
คำนวณโดยการนำกำไร(ขาดทุน)สุทธิหลังจากปรับปรุงด้วยรายได้หรือค่าใช้จ่ายที่เกี่ยวข้องซึ่งสุทธิจากภาษีเงินได้
หารด้วยผลรวมเฉลี่ยถ่วงน้ำหนักของหุ้นสามัญที่ออกจำหน่ายแล้วในระหว่างงวด
บวกด้วยจำนวนหุ้นสามัญที่บริษัทฯ ต้องออกเพื่อแปลงหุ้นบุริมสิทธิเหล่านั้นให้เป็นหุ้นสามัญ

2.  สรุปฐานะการเงินและผลการดำเนินงานของบริษัทฯ ตั้งแต่ปี 2542-2544 (หน่วย : บาท)

  ------------------------------ --------------- --------------- ------------- --------------- ------------
                                 2542                            2543                          2544

  สินทรัพย์หมุนเวียน                  1,259,799,840   979,164,235                   1,043,704,307   

  สินทรัพย์รวม                      1,346,482,135   1,051,258,723                 1,121,557,760   

  หนี้สินหมุนเวียน                    1,507,446,596   457,996,771                   495,009,618     

  หนี้สินรวม                        1,528,823,713   1,064,511,137                 1,097,386,190   

  ส่วนของผู้ถือหุ้นรวม                 (182,341,578)   (13,252,414)                  24,171,570      

  รายได้จากการดำเนินงาน            79,773,632      130,529,620                   104,280,770     

  รายได้รวม                       99,490,496      142,973,737                   116,252,410     

  กำไรขั้นต้น                       (5,762,572)     41,454,926                    77,254,766      

  รายการพิเศษ                                                                                   

  ขาดทุนจากอัตราแลกเปลี่ยน           26,698,043      107,821,088                   0               

  กำไรสุทธิ                        (194,860,034)   (283,174,126)                 37,423,984      

  มูลค่าหุ้นตามบัญชี (บาท)             (7.91)          (0.57)                        1.05            
  ------------------------------ --------------- --------------- ------------- --------------- ------------

12.2 การแสดงอัตราส่วนทางการเงิน

FINANCIAL RATIO ANALYSIS

  --------------- ------------------------- -- --------- ----------- ----------- ----------
                                                         2542        2543        2544

  LIQUIDITY RATIO                                                                

                  Current Ratio                (times)   0.84        2.14        2.11

  PROFITABILITY                                                                  
  RATIO                                                                          

                  Gross Profit Margin          (%)       -5.79%      28.99%      66.45%

                  Net Profit Margin            (%)       -195.86%    -198.06%    32.19%

                  Return on Equity             (%)       106.87%     2,136.77%   154.83%

                  Interest Income to           (%)       9.99%       12.26%      8.94%
                  Lending                                                        

                  Interest Expense to          (%)       8.46%       13.35%      4.98%
                  Borrowing                                                      

  EFFICIENCY                                                                     
  RATIO                                                                          

                  Return on Total Asset        (%)       -14.47%     -26.94%     3.34%

                  Asset Turnover               (times)   0.07        0.14        0.10

  FINANCIAL                                                                      
  POLICY RATIO                                                                   

                  Debt to Equity               (times)   (8.38)      (80.33)     45.40

                  Lending to Borrowing         (times)   0.73        1.26        1.31

                  Payout Ratio                 (%)       0.00%       0.00%       0.00%

  PER SHARE                                                                      
  (common share)                                                                 

                  E.P.S.                       ( Baht )  (8.45)      (12.29)     1.62

                  Book Valued                  ( Baht )  (7.91)      (0.57)      1.05

                  Dividend                     ( Baht )  0.00        0.00        0.00

                                                         2542        2543        2544

  GROWTH RATE                                                                    

                  Factoring income             (%)       -47.34%     71.78%      -17.39%

                  Leasing income               (%)       -47.88%     -51.15%     -29.69%

                  Inventories finance          (%)       -61.13%     173.20%     -53.11%
                  income                                                         

                  Fee and service              (%)       -7.98%      96.56%      -16.21%

                  Total income                 (%)       -53.77%     43.71%      -18.69%

                  Factoring receivables        (%)       13.04%      13.32%      9.47%
                  (Net)                                                          

                  Net profit                   (%)       -1.99%      45.32%      113.22%

                  Total asset                  (%)       -3.05%      -21.93%     6.69%

                  Interest expense             (%)       -12.20%     -3.55%      -61.59%
  --------------- ------------------------- -- --------- ----------- ----------- ----------

12.3 คำอธิบายและการวิเคราะห์ฐานะการเงินและผลการดำเนินงาน

ผลการดำเนินงาน

ในปี 2544 การชะลอตัวของเศรษฐกิจ การควบคุมการให้สินเชื่อ
การลดลงของอัตราดอกเบี้ยในตลาด และการแข่งขันในตลาด
มีผลต่อผลการดำเนินงานของบริษัทในหลาย ๆ ด้าน องค์ประกอบที่สำคัญมีดังนี้ :

1 รายได้จากการซื้อสิทธิเรียกร้อง

รายได้จากการซื้อสิทธิเรียกร้องถือเป็นรายได้หลักของบริษัท ในปี 2543 และ 2544
บริษัทมีรายได้จากการซื้อสิทธิเรียกร้องเป็นจำนวน 96.66 ล้านบาท และ 79.84 ล้านบาท
ตามลำดับ คิดเป็นอัตราลดลง 17.40 % เนื่องจากในปี 2544
อัตราดอกเบี้ยในตลาดมีแนวโน้มลดลงตามสภาพคล่องในตลาด

2. รายได้จากการให้เช่าทรัพย์สิน

รายได้จากการให้เช่าทรัพย์สินของบริษัท ในปี 2543 และ 2544 เป็นจำนวน 6.05 ล้านบาท และ
4.25 ล้านบาท ตามลำดับ คิดเป็นอัตราลดลง 29.75 %
สาเหตุหลักมาจากการที่บริษัทไม่ได้มีการปล่อยสินเชื่อประเภทลิสซิ่งเพิ่มเติม
คงเหลือเพียงลูกค้ารายเดิมที่ทยอยผ่อนชำระ และซื้อคืนเครื่องจักรไป

3. ดอกเบี้ยรับ

รายได้ดอกเบี้ยรับในปี 2543 และ 2544 เป็นจำนวน 1.95 ล้านบาท และ 0.31 ล้านบาท
ตามลำดับ คิดเป็นอัตราลดลง 84.10 %
เนื่องจากบริษัทนำเงินที่มีอยู่ไปปล่อยสินเชื่อมากกว่าที่จะฝากไว้ในบัญชี

4. ดอกเบี้ยจ่าย

ค่าใช้จ่ายดอกเบี้ยจ่ายลดลงจากจำนวน 101.52 ล้านบาทในปี 2543 เป็น 39.00 ล้านบาทใน ปี
2544 คิดเป็นสัดส่วน 49.47 % จากค่าใช้จ่ายรวมในปี 2544 โดยมีการจ่ายดอกเบี้ยลดลงจากปี
2543 จำนวน 62.52 ล้านบาท เนื่องจากในปลายปี 2543 บริษัทสามารถแปลงหนี้บางส่วน จำนวน
11.55 ล้านเหรียญสหรัฐอเมริกาเป็นทุน และได้รับลดหย่อนไม่ต้องชำระดอกเบี้ยค้างจ่ายอีกจำนวน
29,869,809.36 บาท และในปี 2544 มีการจ่ายชำระเงินต้นจำนวน 3.1
ล้านเหรียญสหรัฐอเมริกา ทำให้เงินต้นของเงินกู้ยืมต่างประเทศ คงเหลือ 15.35
ล้านเหรียญสหรัฐอเมริกา และบริษัทมีดอกเบี้ยจ่ายลดลงตามสัดส่วนของเงินต้นคงเหลือ

5. ค่าเผื่อหนี้สงสัยจะสูญ

บริษัทมีหนี้สงสัยจะสูญ ในปี 2543 และ ปี 2544 เป็นจำนวน 198.62 ล้านบาท และ 1.08
ล้านบาท ตามลำดับ คิดเป็นอัตราลดลง 99.46 % จากปี 2543 หรือคิดเป็น 1.37 %
ของค่าใช้จ่ายรวมในปี 2544 สาเหตุเพราะ ณ. วันที่ 31 ธันวาคม 2543
บริษัทฯได้มีการตั้งสำรองหนี้สูญสำหรับหนี้ที่ค้างชำระเกินกำหนดชำระไว้แล้ว 100 %
ทำให้ค่าใช้จ่ายประเภทหนี้สงสัยจะสูญในปี 2544 ลดลงจากปี 2543

6.  กำไรจากอัตราแลกเปลี่ยนเงินตราต่างประเทศ

ในปี 2544 บริษัทมีรายการกำไรจากอัตราแลกเปลี่ยนเงินตราต่างประเทศ จำนวน 8.67 ล้านบาท
คิดเป็น 7.46 % ของรายได้รวม เนื่องมาจาก บริษัทฯ
มีการป้องกันความเสี่ยงจากอัตราแลกเปลี่ยนของเงินกู้ยืมที่เป็นเงินตราต่างประเทศ
โดยได้ทำสัญญาซื้อขายเงินตราต่างประเทศล่วงหน้า
สำหรับเงินกู้และดอกเบี้ยที่เป็นเงินตราสกุลต่างประเทศไว้แล้ว

ณ วันที่ 31 ธันวาคม 2544 บริษัทฯ มีหนี้สินเงินตราต่างประเทศ จำนวน 15.35
ล้านเหรียญสหรัฐอเมริกา ซึ่งบริษัทฯ ได้ป้องกันความเสี่ยงไว้แล้วทั้งหมด

7. กำไร (ขาดทุน) สุทธิ

บริษัทฯ มีกำไร (ขาดทุน) สุทธิในปี 2543 และ 2544 เท่ากับ (283.17) ล้านบาท และ 37.42
ล้านบาท ตามลำดับ เนื่องมาจากการตั้งสำรองหนี้สูญที่ลดลง ค่าใช้จ่ายในการดำเนินงานที่ลดลง
และค่าใช้จ่ายดอกเบี้ยจ่ายที่ลดลงตามเงินกู้ยืมต่างประเทศที่ลดลง

  ฐานะการเงิน

จากภาวะเศรษฐกิจที่ถดถอยของประเทศ นโยบายการคัดเลือกสินเชื่อที่มีคุณภาพ
การปรับโครงสร้างหนี้ในปีที่ผ่านมา
ทำให้บริษัทมีการเปลี่ยนแปลงฐานะการเงินตามรายละเอียดต่อไปนี้ : -

1. สินทรัพย์

1.1 สินทรัพย์รวม และสินทรัพย์หมุนเวียน

  บริษัทมีสินทรัพย์รวมเพิ่มขึ้นจาก 1,051.26 ล้านบาท ในปี 2543 เป็น 1,121.56 ล้านบาทในปี
  2544 เพิ่มขึ้น 70.30 ล้านบาท คิดเป็นอัตราการเพิ่มขึ้น 6.69 %
  โดยเกิดจากการเพิ่มขึ้นของสินทรัพย์หมุนเวียนจำนวน 64.54 ล้านบาท
  ซึ่งเกิดจากการปล่อยสินเชื่อเงินให้กู้ยืมเพิ่มขึ้น และ ค่าเผื่อหนี้สงสัยจะสูญลดลงจากปี 2543
  จำนวน 65.14 ล้านบาท คิดเป็นอัตราการลดลง 9.34%

2.  ลูกหนี้การค้า

- ลูกหนี้จากการซื้อสิทธิเรียกร้อง

  ในปี 2543 และ 2544 บริษัทฯมียอดลูกหนี้จากการซื้อสิทธิเรียกร้องสุทธิ
  (หลังหักค่าเผื่อหนี้สงสัยจะสูญ) จำนวน 834.49 ล้านบาท และ 913.56 ล้านบาท ตามลำดับ
  คิดเป็นอัตราเพิ่มขึ้น 9.47 %
  โดยลูกหนี้ที่มีการค้างชำระเงินต้นและดอกเบี้ยเป็นเวลานานเป็นเงินรวมในปี 2543 และ 2544
  จำนวน 595.89 ล้านบาท และ 537.74 ล้านบาท ตามลำดับ
  และได้มีการตั้งสำรองหนี้สงสัยจะสูญแล้วสำหรับลูกหนี้ที่ค้างชำระเกินกำหนดดังกล่าวในปี 2543
  และ 2544 จำนวน 595.89 ล้านบาท และ 544.44 ล้านบาท ตามลำดับ

  - ลูกหนี้จากการให้เช่าทรัพย์สินทางการเงิน

  ในปี 2543 และ 2544
  บริษัทฯมีการบันทึกบัญชีสำหรับการให้เช่าทรัพย์สินทางการเงินสำหรับสัญญาที่เกิดขึ้นหลังวันที่ 31
  ธันวาคม 2537 (ก่อนหักค่าเผื่อหนี้สงสัยจะสูญ) เป็นจำนวน 129.51 ล้านบาท และ 108.00
  ล้านบาท ตามลำดับ ลดลง 16.61%
  โดยลูกหนี้ที่มีการค้างชำระเงินต้นและดอกเบี้ยเป็นเวลานานเป็นเงินรวมในปี 2543 และ 2544
  จำนวน 84.08 ล้านบาท และ 78.73 ล้านบาท ตามลำดับ
  และได้มีการตั้งสำรองหนี้สงสัยจะสูญแล้วสำหรับลูกหนี้ที่ค้างชำระเกินกำหนดดังกล่าวในปี 2543
  และ 2544 จำนวน 92.31 ล้านบาท และ 78.61 ล้านบาท ตามลำดับ

  - ลูกหนี้จากสินเชื่อสินค้าคงคลัง

  ในปี 2543 และ ปี 2544 บริษัทฯ มีลูกหนี้สินเชื่อสินค้าคงคลัง (ก่อนหักค่าเผื่อหนี้สงสัยจะสูญ)
  เป็นจำนวน 77.86 ล้านบาท และ 44.80 ล้านบาท ตามลำดับ ลดลง 42.46%
  โดยรายการสินเชื่อสินค้าคงคลังดังกล่าว รวมรายการลูกหนี้จากการให้วงเงินหมุนเวียนล่วงหน้า
  และมีการให้สินเชื่อประเภทการให้วงเงินหมุนเวียนล่วงหน้าที่มีการแจ้งโอนสิทธิชัดเจนเพิ่มขึ้น
  อย่างไรก็ตาม บริษัทได้มีการตั้งสำรองหนี้สงสัยจะสูญของลูกหนี้ดังกล่าว
  โดยลูกหนี้ที่มีการค้างชำระเงินต้นและดอกเบี้ยเป็นเวลานานเป็นเงินรวมในปี 2543 และ 2544
  จำนวน 9.45 ล้านบาท และ 9.45 ล้านบาท
  ตามลำดับและได้มีการตั้งสำรองหนี้สงสัยจะสูญแล้วสำหรับลูกหนี้ที่ค้างชำระเกินกำหนดดังกล่าวในปี
  2543 และ 2544 จำนวน 9.45 ล้านบาท และ 9.45 ล้านบาท ตามลำดับ

  - ลูกหนี้จากสินเชื่อเงินให้กู้ยืม

  ในปี 2543 และ ปี 2544 บริษัทฯ มีลูกหนี้สินเชื่อเงินให้กู้ยืม (ก่อนหักค่าเผื่อหนี้สงสัยจะสูญ)
  เป็นจำนวน 18.83 ล้านบาท และ 47.60 ล้านบาท ตามลำดับ คิดเป็นอัตราการขยายตัวเพิ่มขึ้น
  152.79%

  2. สภาพคล่อง

1.  กระแสเงินสด

  บริษัทฯมีกำไรสุทธิในปี 2544 จำนวน 37.42 ล้านบาท
  ซึ่งได้รวมรายการตั้งสำรองหนี้สงสัยจะสูญ จำนวน 1.08 ล้านบาท
  และผลขาดทุนที่ยังไม่เกิดขึ้นจริงจากอัตราแลกเปลี่ยนเงินตราต่างประเทศจำนวน 107.44
  ล้านบาท โดยมีเงินสดและรายการเทียบเท่าเงินสด ณ 31 ธันวาคม 2544 จำนวน 16.77
  ล้านบาท เป็นกระแสเงินสดที่ได้จากกิจกรรมดำเนินงานจำนวน 82.84 ล้านบาท
  ได้จากกิจกรรมลงทุนจำนวน 1.65 ล้านบาท
  บริษัทฯมีการใช้กระแสเงินสดไปในกิจกรรมจัดหาเงินจำนวน 85.13 ล้านบาท
  โดยเป็นรายการจ่ายคืนเงินกู้ยืมระยะยาว จำนวน 133.91 ล้านบาท

2.  อัตราส่วนสภาพคล่องที่สำคัญ

  อัตราส่วนสินทรัพย์หมุนเวียนต่อหนี้สินหมุนเวียนของบริษัทในปี 2544 เท่ากับ 2.11
  ไม่แตกต่างจากปี 2543 ที่ 2.14 โดยในปี 2544 ได้มีการขยายสินเชื่อโดยการรับซื้อหนี้การค้า
  และให้กู้ยืมเพิ่มขึ้น และมีการลดค่าเผื่อหนี้สงสัยจะสูญจากปี 2543 จำนวน 65.15 ล้านบาท
  เนื่องจากมีการจัดเก็บได้ และมีการตัดหนี้สูญบางส่วน

3.  แหล่งที่มาของเงินทุน

    1.  ความเหมาะสมของโครงสร้างเงินทุน

  ในปี 2544 บริษัทฯมีสัดส่วนหนี้สินต่อส่วนของผู้ถือหุ้นเท่ากับ 45.40 ดีขึ้นกว่าปี 2543
  เนื่องจากมีการแปลงหนี้บางส่วนเป็นทุนปลายปี 2543

2.  ส่วนของผู้ถือหุ้น

  เมื่อวันที่ 1 พฤศจิกายน 2544 บริษัทได้จัดให้มีการประชุมวิสามัญผู้ถือหุ้น ครั้งที่ 2/2544
  และที่ประชุมมีมติให้บริษัทฯ โอนส่วนเกินมูลค่าหุ้นจำนวน 621,217,705.00 บาท
  และสำรองตามกฎหมาย จำนวน 13,405,791.73 บาท มาชดเชยผลขาดทุนสะสมของบริษัทฯ
  ทำให้บริษัทมีผลขาดทุนสะสมลดลง

  3.3 หนี้สิน

  ในปี 2543 และ 2544 บริษัทฯมีหนี้สินเป็นจำนวน 1,064.51 ล้านบาท และ 1,097.39
  ล้านบาท ตามลำดับ คิดเป็นอัตราเพิ่มขึ้น 3.09 % มีรายละเอียดที่เป็นสาระสำคัญดังนี้

1.  เงินกู้ยืมจากสถาบันการเงิน และเงินกู้ยืมระยะยาว

  ตามที่บริษัทได้มีการลงนามในสัญญาปรับโครงสร้างหนี้ในปี 2543 ของหนี้เงินกู้จำนวน 33
  ล้านเหรียญสหรัฐอเมริกามีรายละเอียดข้อตกลง และเงื่อนไขที่บริษัทต้องปฏิบัติ ดังนี้

  1. ชำระโดยการออกหุ้นบุริมสิทธิเพิ่มทุน จำนวน 11.55 ล้านเหรียญสหรัฐอเมริกา

  2. ชำระ ณ วันปรับโครงสร้างหนี้ จำนวน 0.5 ล้านเหรียญสหรัฐอเมริกา

  3. เงินกู้ส่วนที่เหลือ จำนวน 20.95 ล้านเหรียญสหรัฐอเมริกา ชำระให้เสร็จสิ้นภายในเดือน
  มิถุนายน 2548 อัตราดอกเบี้ยร้อยละ SIBOR + 0.25 ถึง 1 ต่อปี
  โดยบริษัทฯต้องปฏิบัติตามเงื่อนไขในสัญญา

  ทั้งนี้ ณ วันที่ 31 ธันวาคม 2544 บริษัทฯ มีหนี้สินที่เป็นเงินตราต่างประเทศ จำนวน 15.35
  ล้านเหรียญสหรัฐอเมริกา ซึ่งบริษัทฯ ได้ป้องกันความเสี่ยงไว้แล้วทั้งหมด

  3.3.2 เจ้าหนี้เงินประกันจากการซื้อสิทธิเรียกร้อง

  เจ้าหนี้เงินประกันจากการซื้อสิทธิเรียกร้องเป็นหลักประกันที่บริษัทฯ
  เรียกจากลูกค้าในการใช้วงเงินแฟคตอริ่ง
  โดยเป็นการเรียกหลักประกันในการใช้วงเงินประมาณร้อยละ 10 - 30 ของวงเงิน
  การพิจารณาอัตราดังกล่าวขึ้นอยู่กับคุณภาพของลูกค้า / ลูกหนี้
  ตลอดจนความสามารถในการชำระหนี้ และความเสี่ยงของเอกสาร
  หลักประกันดังกล่าวจะหักสะสมจากการขายสิทธิเรียกร้องแต่ละครั้งจนครบ
  และนำฝากธนาคารหรือสถาบันการเงินในชื่อของลูกค้า
  พร้อมสลักหลังค้ำประกันการใช้วงเงินและคืนลูกค้าทันทีเมื่อเลิกใช้บริการ โดยในปี 2543 และ ปี
  2544 มีเงินหลักประกันจากการซื้อสิทธิเรียกร้องจำนวน 60.32 ล้านบาท และ 61.27 ล้านบาท
  ตามลำดับ คิดเป็นอัตราการขยายตัวเพิ่มขึ้น 1.57%

  ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

ปัจจัยหลักที่อาจจะมีผลต่อการดำเนินงานและฐานะการเงินของบริษัท คือสภาพตลาด
การเงินในปัจจุบัน ที่ไม่เอื้ออำนวยให้บริษัทสามารถจัดหาแหล่งเงินทุนได้
ทั้งจากตลาดเงินและตลาดทุน ในด้านตลาดเงิน การขอกู้เงินจากสถาบันการเงินต่าง ๆ ทำได้ยาก
เนื่องจากมีการชะลอการให้สินเชื่อ ส่วนในด้านตลาดทุน ก็ไม่เอื้ออำนวยให้สามารถเพิ่มทุนได้
ทำให้บริษัทต้องเสาะหาแหล่งเงินทุนอื่น ๆ
ที่สามารถสนับสนุนการเพิ่มทุนของบริษัทได้ตามสัญญาปรับโครงสร้างหนี้ อย่างไรก็ตาม สิ้นปี 2544
บริษัทฯ ได้ดำเนินการเพื่อขอกู้เงินจากธนาคารกรุงศรีอยุธยา จำกัด (มหาชน)
และได้รับอนุมัติสินเชื่อเป็นวงเงิน 130 ล้านบาท ซึ่งจำนวนเงินดังกล่าว
บริษัทจะนำมาใช้ขยายสินเชื่อในปี 2545 ต่อไป